Publication: Magyar Közlöny
Issue: MK-1998-54 (Year: 1998, Number: 54)
Era: 1990-2004
Section: 1.1. A behozott kőolaj és kőolajtermék biztonsági készletezéséről szóló 1993. évi IL. törvény alapján létrehozott
Paragraph Index: 1375

17. Adatszolgáltatások 17.1. A Szövetség tagjai kötelesek haladéktalanul, de legkésőbb a következő igazolás igényléséig írásban bejelenteni a cég adataiban történt minden változást. A bejelentés elmulasztása esetén a Szövetség jogosult a taggal szemben a 16.26. pont szerint eljárni. A Szövetség — munkájának megalapozása érdekében — információkat kérhet tagjaitól piaci tapasztalataikról és a jövőre vonatkozó elképzeléseikről. Az e körben adott tagi nyilatkozatokhoz jogi következmény nem fűződik. 17.2. A Szövetség — ugyanezen célból — kapcsolatot tart a gazdaságirányításban szerepet vivő belföldi hatóságokkal, kamarákkal és a kőolajiparhoz kapcsolódó, illetve kereskedelemmel foglalkozó más szervezetekkel. 17.3. A Szövetség információit — hacsak nem államtitokról, szolgálati vagy üzleti titokról van szó — tagjai számára hozzáférhetővé teszi. 17.4. A Szövetség az ipari, kereskedelmi és idegenforgalmi miniszter által megkívánt körben és módon adatszolgáltatást teljesít az IKIM számára.

Source: https://magyarkozlony.hu/hivatalos-lapok/e8bf0b5dd7429d7f9267da29a731493dd0447abf/dokumentumok/dca03c857c25ae9b4e1c4fe979da74fd072b6874/letoltes